ได้รับผลกระทบมลภาวะทางเสียงจากร้านอาหารกึ่งบาร์ที่อยู่ติดกับที่พักอาศัยของผู้แจ้ง เนื่องจากทางร้านมีการจัดคอนเสริตในวันที่ 27 ธ.ค. ซึ่งห่างจากการแจ้งครั้งล่าสุดไปประมาณ 1 เดือน คอนเสริตของทางร้านจัดขึ้นโดยเริ่มในช่วง 4 ทุ่มโดยประมาณ ซึ่งทางผู้แจ้งก็คิดว่าทางร้านได้รับการประสานจาก กทม. แล้วก็คิดว่าควรมีการปรับปรุงการเปิดเสียงในระดับที่ยังคงความสนุกของทางร้านได้และไม่กระทบผู้แจ้ง แต่เมื่อคอนเสริตเริ่มก็มีการเปิดดังขึ้นเรื่อยๆจนกระทบต่อการพักผ่อนเป็นอย่างมาก อย่างที่เคยกล่าวไปแล้วว่า ทางร้านไม่มีความจำเป็นที่ต้องเปิดดังจนกระทบต่อละแวกใกล้เคียง ดังจนถึงขนาดที่กำแพงฝั่งที่ติดกับหน้าต่างมีการสั่นสะเทือน อยากสอบถามทาง กทม.ก่อนอันดับแรกว่า การเปิดร้านอาหารกึ่งบาร์ พร้อมการมีดนตรีสด และมีการใช้เครื่องเสียง และเปิดลำโพงที่เป็นเบสทุ้มต่ำ ทำให้เกิดการสั่นสะเทือนและปวดหัวในเวลากลางคืน ที่ย่อมเล็งเห็นได้ว่าจะก่อมลภาวะทางเสียงและส่งกระทบต่อผู้พักอาศัยโดยรอบสามารถทำได้หรือ? ในวันปกตินั้น ไม่มีปัญหาในการใช้เสียงทุกอย่างอยู่ในระดับที่รับได้ ไม่กระทบต่อการใช้ชีวิต แต่เมื่อวันที่มีคอนเสริต ทางผู้แจ้งควรทำอย่างไร เพราะเมื่อแจ้งทาง กทม. ต้องมีการใช้เวลาในการดำเนินการซึ่งคอนเสริตและเหตุการณ์ที่ได้รับการละเมิดการใช้ชีวิตอย่างปกติสุขก็ผ่านพ้นไปแล้ว แต่ถ้าแจ้งทางเขตก่อน การกระทำที่เป็นการละเมิดก็ยังไม่ได้เกิดขึ้น แล้วผู้แจ้งควรจะดำเนินการอย่างไร เพราะที่นี้คือที่พักอาศัยของผู้แจ้ง การเจอปัญหาแบบนี้มีผลกระทบต่อการนอนมาก ไม่สามารถหาทางออกได้ รบกวนทางเขตหาทางแก้ปัญหาส่วนนี้ให้ด้วยค่ะ